gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7756, del 08-04-2016 (2016/2134)

Adjudicació del contracte número 16/005. Subscripció de les pòlisses de l'assegurança obligatòria de viatgers (SOV) i de l'assegurança de responsabilitat civil (RC) i responsabilitat patrimonial (RP).
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7756

Data del DOGV
:   08-04-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/2134


Data del document
:   29-03-2016

Organisme emissor
:   Ferrocarrils de la Generalitat Valenciana

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Adjudicació del contracte número 16/005. Subscripció de les pòlisses de l'assegurança obligatòria de viatgers (SOV) i de l'assegurança de responsabilitat civil (RC) i responsabilitat patrimonial (RP). [2016/2134]  
1. Entitat adjudicadora  
a) Organisme: Ferrocarrils de la Generalitat Valenciana, partida de Xirivelleta, s/n, 46426 València. Telèfon 256 796 768, fax 844 148 217.  
  
b) Dependència que tramita l'expedient: Unitat de Contractació i Patrimoni.  
c) Número d'expedient: 16/005.  
  
2. Objecte del contracte  
a) Tipus de contracte: servici.  
b) Descripció de l'objecte: subscripció de les pòlisses de l'assegurança obligatòria de viatgers (SOV) i de l'assegurança de responsabilitat civil (RC) i responsabilitat patrimonial (RP), per Ferrocarrils de la Generalitat Valenciana.  
c) Lots: no.  
d) CPV: 66514130-6, 66512100-3 i 66516000-0.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa basada en diversos criteris d'adjudicació.  
  
4. Pressupost base de licitació  
Importe total: 1.200.000,00 euros.  
  
5. Adjudicació  
a) Data d'adjudicació: 22 de març de 2016.  
b) Contractista: UTE Mapfre Vida, SA, de Seguros y Reaseguros sobre la Vida Humana - Mapfre España Compañía de Seguros i Reaseguros, SA.  
d) Nacionalitat: espanyola.  
e) Importe: 1.076.259,94 euros.  
  
València, 29 de març de 2016.- El director gerent: Ángel García de la Bandera.
Diari Oficial de la Generalitat Valenciana


Sumari del DOGV 7729, del 26-02-2016 (2016/1218)

Decret de 5 de gener de 2016, del president, pel qual es publica l'acceptació de la delegació de la recaptació executiva de tots els tributs i altres ingressos de dret públic de l'Ajuntament de Llíber en Suma. Gestió Tributària.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7729

Data del DOGV
:   26-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1218


Data del document
:   05-02-2016

Organisme emissor
:   Diputacio d'Alacant. Suma. Gestio Tributària

Tipus de document
:   Decret

Decret de 5 de gener de 2016, del president, pel qual es publica l'acceptació de la delegació de la recaptació executiva de tots els tributs i altres ingressos de dret públic de l'Ajuntament de Llíber en Suma. Gestió Tributària. [2016/1218]  
En compliment del que disposa l'article 7 del Reial Decret Legislatiu 2/2004, de 5 de març, pel qual s'aprova el Text Refós de la Llei reguladora de les hisendes locals, es publica l'acceptació, mitjançant decret del president de la Diputació Provincial de data 5 de febrer de 2016, de la delegació efectuada pel Ple de l'Ajuntament de Llíber, en la sessió de data 26 de gener de 2016, amb l'abast, les condicions generals i el contingut establits en l'acord per a la delegació en la Diputació Provincial d'Alacant de les facultats atribuïdes en matèria de recaptació de tributs i preus públics dels municipis de la província, aprovat en la sessió del Ple provincial de data 21 de desembre de 1989, (BOP 46, 24.02.1990, i DOCV 1261, 09.03.1990), en les matèries que a continuació s'indiquen:  
  
  
Recaptació en període executiu dels deutes per liquidacions d'ingrés directe, així com les autoliquidacions del següent ajuntament:  
  
Llíber  
Tots els tributs i altres ingressos de dret públic.  
  
La delegació realitzada a favor de la Diputació Provincial pel municipi de Llíber entrarà en vigor el dia que es publique en el Butlletí Oficial de la Província d'Alacant i estarà vigent fins al dia 31 de desembre de 2019; quedarà tàcitament prorrogada per períodes de cinc anys, si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.  
  
  
Alacant, 5 de febrer de 2016.- El president: César Sánchez Pérez. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 7752, del 04-04-2016 (2016/1788)

Notificació de la sentència dictada en el procediment de divorci contenciós número 862/2015.
--------------------------------------------------------------------------------------------

### Dades del document

Número de DOGV
:   7752

Data del DOGV
:   04-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1788


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 862/2015. [2016/1788]  
Judici: divorci contenciós 000862/2015.  
Part demandant: Emilice Ramona Silva Aquino.  
Part demandada: Sergio Vilella Infantes.  
Sobre: divorcis no consensuats.  
  
En el judici a què es fa referència s'ha dictat la resolució que té el text que, literalment, diu així:  
  
«Dispositiva  
Estime la demanada interposada i declare dissolt per divorci el matrimoni constituït per Emilice Ramona Silva Aquino i Sergio Vilella Infantes, el 25 de novembre de 2011, amb els efectes legals inherents a l'esmentada declaració, queda dissolt el règim economicomatrimonial i queden revocats els consentiments i poders que els cònjuges s'hagueren atorgat entre si, i cessa, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica.  
No s'aprecien motius per a imposar les costes processals a cap dels litigants.  
Una vegada siga ferm el pronunciament de divorci conjugal, remeteu un testimoniatge de la sentència al registre civil corresponent on conste inscrit el matrimoni perquè es realitze l'oportuna anotació marginal.  
Notifiqueu aquesta resolució a les parts i feu-los saber que és susceptible de ser recorreguda en apel·lació dins dels 20 dies hàbils següents a la notificació, perquè ho resolga l'Audiència Provincial d'Alacant.  
Publicació. La resolució anterior ha sigut donada, llegida i publicada per la jutgessa que la subscriu, mentre celebrava audiència pública en el dia d'avui davant del lletrat de l'Administració de Justícia; en done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat publicar aquest edicte en el Diari Oficial de la Comunitat Valenciana, per a portar a efecte la diligència de notificació.  
  
Elx, 10 de març de 2016.- El lletrat de l'Administració de Justícia: Francisco Javier García Navarro.
Diari Oficial de la Generalitat Valenciana


Sumari del DOGV 7925, del 25-11-2016 (2016/9398)

CORRECCIÓ d'errades de la Resolució de 18 de novembre de 2016, de la Direcció General de l'Agència de Seguretat i Resposta a les Emergències, per la qual es publica la llista definitiva d'admesos i exclosos per a la prova avaluadora del personal del Servei Específic d'Admissió a efectuar el mes desembre de 2016.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7925

Data del DOGV
:   25-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9398


Data del document
:   25-11-2016

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

 Descriptors 

:   * examen

CORRECCIÓ d'errades de la Resolució de 18 de novembre de 2016, de la Direcció General de l'Agència de Seguretat i Resposta a les Emergències, per la qual es publica la llista definitiva d'admesos i exclosos per a la prova avaluadora del personal del Servei Específic d'Admissió a efectuar el mes desembre de 2016. [2016/9398]  
S'ha advertit una errada en la publicació de la disposició mencionada (DOGV 7924, 24.11.2016) per haver-se omés l'annex II, i s'esmena a continuació amb la inserció d'aquest:
Diari Oficial de la Generalitat Valenciana


Sumari del DOGV 7695, del 12-01-2016 (2015/9899)

Notificació de la interlocutòria dictada en el procediment de constitució de l'acolliment número 735/2014.
----------------------------------------------------------------------------------------------------------

### Dades del document

Número de DOGV
:   7695

Data del DOGV
:   12-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9899


Organisme emissor
:   Jutjat de Primera Instància Número 9 de València

Tipus de document
:   Anunci

Notificació de la interlocutòria dictada en el procediment de constitució de l'acolliment número 735/2014. [2015/9899]  
Demandant: Conselleria de Justícia i Benestar Social.  
Procurador/a: -  
Demandats: Ferdinando Oliveira Lopes de Matos i Verónica López González.  
Procurador/a: -  
Antonio Rodríguez-Moldes Peiró, lletrat de l'Administració de Justícia del Jutjat de Primera Instància número 9 de València, mitjançant aquest edicte, faig saber que en les actuacions de constitució d'acolliment, seguides amb el número 000735/2014, a instàncies de la Conselleria de Justícia i Benestar Social contra Ferdinando Oliveira Lopes de Matos i Verónica López González, en situació de rebel·lia, en què ha recaigut la interlocutòria, de data 17 de novembre de 2014, la part dispositiva de la qual diu així:  
  
«Es disposa l'acolliment familiar permanent de la menor, M., amb la família extensa, en els termes proposats per l'entitat pública, la qual haurà de complir les obligacions inherents a la funció que se'ls atorga, sota la superior vigilància del ministeri fiscal.  
Contra aquesta resolució es pot interposar un recurs d'apel·lació en el termini de 20 dies comptadors des de l'endemà de la notificació, d'acord amb la nova redacció de l'article 458.1 de la Llei d'Enjudiciament Civil que en fa la Llei 37/2011, de 10 d'octubre, i amb el dipòsit previ de la quantitat de 50 euros en el compte de consignacions d'aquest jutjat.  
Ho ordena i firma María del Mar Fernández Barjau, magistrada jutgessa de Primera Instància número 9 de València. En done fe.»  
  
I perquè valga de notificació de forma deguda a Ferdinando Oliveira Lopes de Matos i Verónica López González, en rebel·lia, expedisc i firme aquest edicte.  
  
València, 30 de novembre de 2015.- El lletrat de l'Administració de Justícia: Antonio Rodríguez-Moldes Peiró.
Diari Oficial de la Generalitat Valenciana


Sumari del DOGV 7747, del 23-03-2016 (2016/1699)

Notificació de la sentència dictada en el procediment d'incident concursal número 940/2013.
-------------------------------------------------------------------------------------------

### Dades del document

Número de DOGV
:   7747

Data del DOGV
:   23-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1699


Organisme emissor
:   Jutjat Mercantil Número 1 de Castelló de la Plana

Tipus de document
:   Edicte

Notificació de la sentència dictada en el procediment d'incident concursal número 940/2013. [2016/1699]  
Incident concursal comú número 940/2013  
En el present incident concursal, seguit a instàncies de Grenke Rent, SA, contra Tiendas Hipercolchón, SL, s'ha dictat sentència que literalment diu:  
  
«Dispositiva  
Desestime la demanda incidental interposada en nom i representació de Grenke Rent, SA.  
No es condemna a costes cap de les parts.  
Notifiqueu aquesta sentència a les parts, complint l'article 280.4 de la Llei d'Enjudiciament Civil, en relació amb l'article 197 de la LC. Contra aquesta sentència no es pot interposar cap recurs, però les parts podran reproduir la qüestió en l'apel·lació més pròxima sempre que hagen formulat protesta en el termini de cinc dies.»  
  
I atés que el demandat, Tiendas Hipercolchón, SL, es troba en parador desconegut, expedisc aquest edicte a fi que li valga de notificació de forma deguda.  
  
Castelló de la Plana, 5 de febrer de 2016.- La lletrada de l'Administració de Justícia: Nieves Pérez Ibáñez.
Diari Oficial de la Generalitat Valenciana


Sumari del DOGV 7856, del 23-08-2016 (2016/5976)

Notificació de la sentència dictada en el procediment ordinari número 305/2012.
-------------------------------------------------------------------------------

### Dades del document

Número de DOGV
:   7856

Data del DOGV
:   23-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5976


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el procediment ordinari número 305/2012. [2016/5976]  
Procediment ordinari número 305/2012  
Demandant: Compañía General de Edificaciones de Valencia, SA.  
Procurador: Rafael Francisco Alario Mont.  
Demandats: Rafael José Vileu Ros i José Luis Ayuso Rincón.  
  
Miguel Ángel García Herrera, lletrat de l'Administració de Justícia del Jutjat de Primera Instància número 7 de València, faig saber que en aquest jutjat a càrrec meu se seguix el procediment a què s'ha fet referència adés, a instàncies de Rafael Francisco Alario Mont, en nom i representació de Compañía General de Edificaciones de Valencia, SA, contra Rafael José Vileu Ros i José Luis Ayuso Rincón, en què per la resolució de data d'avui he disposat, com ara ho efectue, notificar la sentència dictada en les actuacions indicades al demandat, José Luis Ayuso Rincón, en parador ignorat.  
La part dispositiva de la sentència indicada és, literalment, la següent:  
  
«Estime la demanda interposada pel procurador Rafael Alario Mont, en nom i representació de Compañía General de Edificaciones de Valencia, SA, i condemne Rafael José Vileu Ros i José Luis Ayuso Rincón a pagar la quantitat de 6.455,19 euros, i al pagament dels interessos sobre l'anterior quantitat al tipus de l'interés legal dels diners, a comptar des del dia 21 de febrer de 2012.  
Finalment, condemne al pagament de les costes causades en aquesta instància a Rafael José Vileu Ros i José Luis Ayuso Rincón.  
Notifiqueu aquesta resolució a les parts, així com que és susceptible de recurs d'apel·lació davant de l'Audiència Provincial de València en el termini de cinc dies, comptador des de la notificació d'aquesta resolució.  
Expediu un certificat d'aquesta sentència, uniu-lo a les actuacions i incorporeu-ne l'original al llibre de sentències.  
Aquesta és la meua sentència, que pronuncie, mane i firme.»  
  
I perquè valga de notificació de sentència, expedisc aquesta cèdula.  
  
  
València, 5 de juliol de 2016.- El lletrat de l'Administració de Justícia: Miguel Ángel García Herrera.
Diari Oficial de la Generalitat Valenciana


Sumari del DOGV 7941, del 21-12-2016 (2016/9280)

Notificació de la sentència dictada en el judici verbal número 609/2016.
------------------------------------------------------------------------

### Dades del document

Número de DOGV
:   7941

Data del DOGV
:   21-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9280


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici verbal número 609/2016. [2016/9280]  
Demandant: Talleres Vicente Martí, SL.  
Procuradora: M.ª Concepción Campayo Martínez.  
Demandat: José Vicente Sos Sales.  
Procurador/a: -  
Jesús Mario Abat Gallego, lletrat de l'Administració de justícia d'aquesta ciutat i partit, faig saber que en el judici a què es fa referència més amunt s'ha dictat la sentència, de data 7 de novembre de 2016, que té l'encapçalament i la dispositiva que, literalment, són com segueix:  
  
«Carolina del Carmen Castillo Martínez, magistrada jutgessa titular del Jutjat de Primera Instància número 4 de Castelló de la Plana i partit, he vist aquestes actuacions de judici verbal número 609/2016-H, promogudes per Talleres Vicente Martí, SL, representada per la procuradora dels tribunals Concepción Campayo Martínez, contra Vicente Sos Sales (en rebel·lia).  
Dispositiva  
1. Estime de forma íntegra la demanda interposada per Talleres Vicente Martí, SL.  
2. Condemne Vicente Sos Sales a abonar a la part actora la quantitat de 1.998,33 euros (mil nou-cents noranta-huit euros amb trenta-tres cèntims), més els interessos corresponents.  
3. Pertoca la imposició expressa de les costes causades en aquesta instància a la part demandada.  
Aquesta és la meua sentència, de la qual s- expedirà un testimoniatge suficient per a unir-lo a les actuacions que l'han motivada, que pronuncie, mane i firme.»  
  
Notifiqueu aquesta resolució a les parts que s'han personat, amb l'advertiment que és ferma i que, en contra, no s'hi pot interposar cap recurs.  
Atés que es desconeix el domicili o la residència actuals de l'entitat demandada, José Vicente Sos Sales, de conformitat amb el que disposa l'article 497 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació de la sentència esmentada.  
  
Castelló de la Plana, 10 de novembre de 2016.- El lletrat de l'Administració de justícia: Jesús Mario Abat Gallego.
Diari Oficial de la Generalitat Valenciana


Sumari del DOGV 7812, del 23-06-2016 (2016/4297)

Notificació de la sentència dictada en el judici verbal número 1384/2014.
-------------------------------------------------------------------------

### Dades del document

Número de DOGV
:   7812

Data del DOGV
:   23-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4297


Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència dictada en el judici verbal número 1384/2014. [2016/4297]  
Raquel García Martín, lletrada de la Administració de Justícia del Jutjat de Primera Instància número 3 de València, faig saber que en aquest jutjat se segueix procediment de judici verbal número 001384/2014, a instàncies de Gravent y Louverdrape, SA, contra Introdekor, SL, en què s'ha ordenat notificar a Introdekor, SL, amb NIF/NIE [...] que, en data 23 de març de 2016, s'ha dictat sentència que li afecta i contra la qual pot interposar un recurs d'apel·lació en el termini de 20 dies hàbils, comptador des de l'endemà de la publicació d'aquest edicte en el Diari Oficial de la Comunitat Valenciana en la forma prevista en l'article 448 i següents de la Llei d'Enjudiciament Civil.  
Per a conèixer el contingut íntegre d'aquesta resolució, podrà personar-se a la secretaria del jutjat, situat a València, avinguda del Professor López Piñero, número 14, pis 2n, zona blava (Ciutat de la Justícia de València).  
I perquè valga de notificació de forma deguda, amb la prevenció dels recursos expressats, a la part demandada que es troba en parador desconegut, Introdekor, SL, de conformitat amb el que disposa l'article 164 de la Llei d'Enjudiciament Civil, expedisc aquest edicte.  
Diligència. L'estenc jo, la lletrat de l'Administració de Justícia, per a fer constar que aquest edicte ha quedat fixat en el dia d'avui al tauler d'anuncis. En done fe.  
  
València, 23 de març de 2016.- La lletrada de l'Administració de Justícia: Raquel García Martín.
Diari Oficial de la Generalitat Valenciana


Sumari del DOGV 7883, del 28-09-2016 (2016/7456)

Informació pública sobre l'ampliació d'una borsa de treball de tècnic superior d'avaluació i anàlisi organitzacional, escala tècnica superior de planificació, anàlisi i avaluació, d'aquesta universitat.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7883

Data del DOGV
:   28-09-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/7456


Data del document
:   26-09-2016

Organisme emissor
:   Universitat de València

Tipus de document
:   Anunci

Descriptors 

:   * concurs administratiu

Informació pública sobre l'ampliació d'una borsa de treball de tècnic superior d'avaluació i anàlisi organitzacional, escala tècnica superior de planificació, anàlisi i avaluació, d'aquesta universitat. [2016/7456]  
La Universitat de València ha procedit a remetre al Servei Valencià d'Ocupació i Formació (SERVEF), una oferta pública per a l'ampliació d'una borsa de treball de tècnic superior d'avaluació i anàlisi organitzacional, escala tècnica superior de planificació, anàlisi i avaluació d'aquesta universitat.  
Aquesta oferta es farà pública al tauler d'anuncis del Servei de Recursos Humans PAS de la Universitat de València i a la pàgina web d'aquest servei. La preselecció de candidats serà realitzada pel SERVEF.  
El termini per a registrar la candidatura i sol·licitar ser inclòs en el procés de selecció estarà obert a partir del dia següent d'aquesta publicació en el Diari Oficial de la Comunitat Valenciana i romandrà obert mentre dure el procediment realitzat pel SERVEF, mitjançant el portal GVAJobs.  
  
València, 26 de setembre de 2016.- El rector, p. d. (DOCV 23.06.2016), el gerent: Joan E. Oltra i Vidal.